Тэхнічная думка шукала рашэнне ў выкарыстанні электраэнергіі і памяншэнні механічных частак. У праекце ENIAC працаваў матэматык Джон фон Нэйман — адна з ключавых фігур у гісторыі вылічальнай тэхнікі. Ён упершыню прапанаваў запісваць праграму і яе даныя ў памяць машыны так, каб іх можна было мадыфікаваць у працэсе работы. Менавіта такая канструкцыя і атрымала назву архітэктуры Фон Нэймана.